rejauldu/bengali-wikipedia huggingface dataset:
শীতকালীন অলিম্পিক গেমস হল একটি বড় আকারের আন্তর্জাতিক বহু-ক্রীড়া প্রতিযোগিতা যা প্রত্তেক চার বছর পর পর অনুষ্ঠিত হয়। শীতকালীন অলিম্পিক গ্রীষ্মকালীন অলিম্পিক গেমসের মত নয়, এর বৈশিষ্ট্য হল ক্রীড়াসমূহ তুষার ও বরফের উপর অনুশীলন করা হয়। শীতকালীন অলিম্পিক গেমসের প্রথম আসর বসে ফ্রান্সের চেমনিক্সে ১৯২৪ সালে। শীতকালীন অলিম্পিকের মূল পাঁচটি ক্রীড়া (যেগুলো আবার নয়টি বিভাগে বিভক্ত) ছিল  ববস্লেইগ,  কার্লিং, আইস হকি, নরডিক স্কিইং (এর বিভাগ গুলো হল মিলিটারি প্যাট্রোল, ক্রস কান্ট্রি স্কিইং, নরডিক কম্বাইন্ড এবং স্কী জাম্পিং) এবং স্কেটিং ( এর বিভাগ গুলো হল ফিগার স্কেটিং এবং স্পীড স্কেটিং।   ইতিহাস  শীতকালীন অলিম্পিকের সূচনা হয়েছিল মূলত তুষার ও বরফের বিভিন্ন খেলাকে উৎসাহ দেওয়ার জন্য যা গ্রীষ্মকালে আয়োজন করা প্রায় অসম্ভব। ফিগার স্কেটিং (১৯০৮ ও ১৯২০) এবং আইস হকির (১৯২০) ইভেন্টগুলো গ্রীষ্মকালের অলিম্পিকে অনুষ্ঠিত হয়েছিল। আন্তর্জাতিক অলিম্পিক কমিটি বরফের উপর হওয়া এই ক্রীড়াগুলোকে আরো ব্যাপক কলেবরে করার জন্য এই জাতীয় আরো ক্রীড়া ইভেন্ট তালিকায় যুক্ত করতে থাকে। ১৯২১ সালের লুসানে অনুষ্ঠিত অলিম্পিক কংগ্রেসে অলিম্পিকের একটি শীতকালীন আসর সুক্ত করার সিদ্ধান্ত গ্রহণ করা হয়। ফ্রান্সে প্যারিস গেমস অনুষ্ঠিত হওয়ার তিন মাস আগে ১৯২৪ সালে ফ্রান্সের চেমনিক্সে একটি শীতকালীন ক্রীড়া সপ্তাহ পালন করা হয় (আসলে ১১ দিন ধরে অনুষ্ঠিত হয়েছিল)। এই ক্রীড়া সপ্তাহটিই হল বিশ্বের প্রথম শীতকালীন অলিম্পিক গেমস। যদিও সেবার শীতকালীন এবং গ্রীষ্মকালীন আসর একই দেশে অনুষ্ঠিত পরিকল্পনা করা হয়েছিলো, আইওসি এই পরিকল্পনা পরবর্তীতে বাদ দেয় এবং ঘোষণা করে যে এর পর থেকে শীতকালীন এবং গ্রীষ্মকালীন অলিম্পিক প্রত্তেক চার বছর পর পর একই বছরে অনুষ্ঠিত হবে। আইওসির এই সিদ্ধান্ত ১৯৯২ সাল পর্যন্ত বহাল ছিল। ১৯৯২ সালের ফ্রান্স অলিম্পিকের পর থেকে শীতকালীন অলিম্পিক প্রত্তেক চার বছর পর পর এবং, গ্রীষ্মকালীন অলিম্পিকের ২ বছর পর অনুষ্ঠিত হয়।  তথ্যসূত্র    আরও দেখুন   অলিম্পিক গেমস  গ্রীষ্মকালীন অলিম্পিক গেম্‌স  বহিঃসংযোগ   Olympic.org আইওসির অফিসিয়াল ওয়েবসাইট  বিষয়শ্রেণী:অলিম্পিক গেমস বিষয়শ্রেণী:শীতকালীন অলিম্পিক গেমস বিষয়শ্রেণী:শীতকালীন বহু-ক্রীড়া প্রতিযোগিতা বিষয়শ্রেণী:চতুর্বার্ষিক ক্রীড়া অনুষ্ঠান বিষয়শ্রেণী:১৯২৪-এ প্রতিষ্ঠিত পুনরাবৃত্ত ক্রীড়া ঘটনা
সংরক্ষণ। মন্ত্রীরা উল্লেখযোগ্য নন কিভাবে?--যুদ্ধমন্ত্রী আলাপ ১০:১২, ৮ জুন ২০১৪ (ইউটিসি) এম মহবুবউজ্জামান   ([&action=delete}} delete]) – (View AfD)(লগ দেখুন) এই নিবন্ধটি পূর্বে দ্রুত অপসারণের প্রস্তাব করেছিলেন ব্যবহারকারী:Moheen Reeyad কারণ হিসেবে বলা হয়েছিল, “একজন ব্যক্তি সম্পর্কিত এই নিবন্ধটি বিশ্বকোষে স্থান পাবার মত গুরুত্ব ও উল্লেখযোগ্যতা নির্দেশ করছে না।” আমি মনে করি এরকম নিবন্ধ দ্রুত অপসারন না করে প্রস্তাবনার মধ্য দিয়ে যাওয়া উচিত। তাই এটি অপসারণ প্রস্তাবনায় স্থানান্তর করা হলো। যুদ্ধমন্ত্রী আলাপ ১৩:০৪, ২৮ মে ২০১৪ (ইউটিসি)
অ্যাপল এ৮ হলো অ্যাপল কর্তৃক ডিজাইনকৃত একটি ৬৪-বিট এআরএম ভিত্তিক সিস্টেম অন চিপ (SoC) যা ২০১৪ সালের ৯ সেপ্টেম্বর আইফোন ৬ এবং আইপ্যাড প্লাস এর উদ্বোধনির সময় উপস্থাপন করা হয়েছিল। অ্যাপল জানিয়েছে যে পূর্বসূরি অ্যাপল এ৭ এর থেকে এটিতে ২৫% বেশি সিপিইউ পারফরম্যান্স এবং ৫০% বেশি গ্রাফিক্স পারফরম্যান্স রয়েছে এবং এটি এ৭ এর তুলনায় ৫০% কম শক্তি ব্যবহার করবে। ১.১ গিগাহার্জ এবং ১.৪ গিগাহার্জ প্রকরণে ২০১৯ সালে আইওএস ১৩ প্রকাশের মাধ্যমে বন্ধ করে দেওয়া হলেও, ১.৫ গিগাহার্জের প্রকরণে এখনও সিস্টেম হালনাগাদ সমর্থন করা হচ্ছে।   অ্যাপল এ৮ ব্যবহার করে এমন পণ্য    আইফোন ৬ এবং আইফোন ৬ প্লাস সেপ্টেম্বর ২০১৪  আইপড টাচ (৬ষ্ঠ প্রজন্ম) জুলাই ২০১৫  আইপ্যাড মিনি ৪ সেপ্টেম্বর ২০১৫  অ্যাপল টিভি এইচডি বা "৪র্থ প্রজন্ম" অক্টোবর ২০১৫  হোমপড ফেব্রুয়ারি ২০১৮   আরও দেখুন    অ্যাপলের ডিজাইন করা প্রসেসর, অ্যাপলের ডিজাইন করা এআরএম-ভিত্তিক প্রসেসরের পরিসর  অ্যাপল এ৮এক্স   তথ্যসূত্র   বিষয়শ্রেণী:অ্যাপল ইনকর্পোরেটেড মোবাইল প্রসেসর বিষয়শ্রেণী:এআরএম আর্কিটেকচার বিষয়শ্রেণী:২০১৪-এ কম্পিউটার সম্পর্কিত প্রবর্তন বিষয়শ্রেণী:২০২২-এ বন্ধ পণ্য ও সেবা বিষয়শ্রেণী:অ্যাপল ইনকর্পোরেটেড প্রসেসর
উইকি রচনাশৈলী অনুসারে সংশোধন করে রেখে দেয়া হলো। মেরাজ (আলাপ) ০৮:৪০, ২৮ মে ২০১৭ (ইউটিসি) মাইজভান্ডার দরবার শরীফ   – (অপসারণের প্রস্তাবনা দেখুনলগ দেখুন) () এই নিবন্ধটি বিজ্ঞাপনের মত করে লেখা হয়েছে। বর্তমান অবস্থায় নিবন্ধটি অপসারণের পক্ষে। কারণে স্পষ্টত এটি কোনো ভক্ত/অনুরাগী কর্তৃক রচিত যেখানে নিরপেক্ষ দৃষ্টিভঙ্গির চরম ঘাটতি রয়েছে। ~ মহীন (আলাপ) ০৯:২৮, ১৯ মে ২০১৭ (ইউটিসি)
গালিভার'স ট্রাভেলস (ইংরেজি: Gulliver's Travels, গালিভারের ভ্রমণবৃত্তান্ত) হল অ্যাংলো-আইরিশ লেখক ও ধর্মযাজক জোনাথন সুইফট রচিত একটি ইংরেজি উপন্যাস। বইটির পুরো নাম ট্রাভেলস ইনটু সেভারেল রিমোট নেশনস অফ দ্য ওয়ার্ল্ড, ইন ফোর পার্টস। বাই লেমুয়েল গালিভার, ফার্স্ট আ সার্জন, অ্যান্ড দেন আ ক্যাপ্টেন অফ সেভারেল শিপস (ইংরেজি: Travels into Several Remote Nations of the World, in Four Parts. By Lemuel Gulliver, First a Surgeon, and then a Captain of several Ships)। বইটি ১৭২৬ সালের ২৮ অক্টোবর প্রথম প্রকাশিত হয়। ১৭৩৫ সালে বইটির সংস্করণ করা হয়। এই উপন্যাসে সুইফট মানব চরিত্রকে ব্যঙ্গ করেছেন এবং সাহিত্যের প্রচলিত ভ্রমণবৃত্তান্ত ধারাটির প্যারোডি করেছেন। গালিভার'স ট্রাভেলস সুইফটের সবচেয়ে বিখ্যাত রচনা। এটিকে ইংরেজি সাহিত্যের একটি ধ্রুপদি গ্রন্থ মনে করা হয়। পরবর্তীকালে এই উপন্যাস অবলম্বনে একাধিক নাটক ও চলচ্চিত্র নির্মিত হয়েছিল।  বইটি প্রকাশমাত্রই জনপ্রিয়তা পেয়েছিল। ১৭২৬ সালে জন গে সুইফটকে লেখা একটি চিঠিতে বলেছেন, "ক্যাবিনেট কাউন্সিল থেকে নার্সারি - সর্বত্রই এই বই পঠিত হয়।"Gulliver's Travels: Complete, Authoritative Text with Biographical and Historical Contexts, Palgrave Macmillan 1995 (p. 21). The quote has been misattributed to Alexander Pope, who wrote to Swift in praise of the book just a day earlier. বইটি কখনই আউট অফ প্রিন্ট হয়নি।   তথ্যসূত্র    আরও দেখুন  গালিভার্স ট্রাভেলস (চলচ্চিত্র)  উপন্যাস  ইংরেজি সাহিত্য  জোনাথন সুইফট   বহিঃসংযোগ    অনলাইন পাঠ্য       Gulliver's Travels , full text and audio.  RSS edition of the text  Searchable version in multiple formats ( html, XML, opendocument ODF, pdf (landscape, portrait), plaintext, concordance ) SiSU  বিষয়শ্রেণী:ইংরেজি উপন্যাস বিষয়শ্রেণী:বিদ্রুপাত্মক উপন্যাস বিষয়শ্রেণী:বেতার কার্যক্রমে অভিযোজিত উপন্যাস বিষয়শ্রেণী:পৃথিবী সম্পর্কে কল্পকাহিনী বিষয়শ্রেণী:কাল্পনিক দেশের পটভূমিতে উপন্যাস বিষয়শ্রেণী:ব্রিটিশ দার্শনিক উপন্যাস
শ্যামাকোলা বা পানিকোলা পানিতে নিমজ্জিত বীরুৎজাতীয় গাছ। এরা রাম করোলা বা কাক্কোলাই নামেও পরিচিত।জলের ফুল শ্যামাকোলা, মোকারম হোসেন, দৈনিক প্রথম আলো। ঢাকা থেকে প্রকাশের তারিখ: অক্টোবর ৩০, ২০১৩ খ্রিস্টাব্দ।   আকার  thumb|left|Echinodorus isthmicus শ্যামাকোলা মাটিতে মূলীবদ্ধ থাকে। এর পাতা ভাসমান, স্বচ্ছ, চারপাশ খাড়া, গড়নের দিক থেকে প্রশস্ত ডিম্বাকার বা তাম্বুলাকৃতির। এরা সাধারণত ১০ থেকে ২৫ সেন্টিমিটার পর্যন্ত লম্বা হতে পারে। উপবৃত্তাকার এই পাতাগুলোর শিরা ৭ থেকে ১১টি, অভিসারী এবং মূলীয় অংশ ক্রমশ একত্রিত হয়ে একটি বৃন্ত গঠন করে। এর বৃত্যংশ তিনটি। পাপড়ির সংখ্যা তিন এবং সাদা রঙের। নিম্নাংশ হলুদ দাগযুক্ত থাকে এবং দ্বিখণ্ডিত পুংকেশরের সংখ্যা ৬ থেকে ১৫টি। ফল ৩ থেকে ৪ সেন্টিমিটার দীর্ঘ ও এর শীর্ষ সরু হয়। বীজ অনেক হয় এবং দীর্ঘায়ত ও পুরু হয়। বর্ষাকাল প্রস্ফুটন মৌসুম।       বিস্তৃতি  শ্যামাকোলা সাধারণত আফ্রিকা, অস্ট্রেলিয়া ও দক্ষিণ এশিয়ার কয়েকটি দেশে প্রাকৃতিকভাবেই জন্মে।   ব্যবহার  শ্যামাকোলা সবজি হিসেবে খাওয়া যায়। গাছের বৃন্ত ও ফলক সবজি হিসেবে খাওয়া হয়। শিশুরা সাধারণত বীজ শুকিয়ে ভেজে খেতে পছন্দ করে।   গ্যালারি    তথ্যসূত্র    Neotropical Alismataceae    বহিঃসংযোগ   বিষয়শ্রেণী:উদ্ভিদ বিষয়শ্রেণী:জলজ উদ্ভিদ
কোন ভেক্টর ত্রিমাত্রিক স্থানাঙ্ক ব্যবস্থার ধনাত্মক অক্ষ তিনটির সাথে যে কোণগুলো তৈরি করে স্থানাঙ্ক জ্যামিতিতে তাদেরকে ভেক্টরটির দিক কোসাইন বলা হয়। একইভাবে বলা যায়, কোন একক ভেক্টরের দিক বরাবর একক ভেক্টরটির বেসিসের প্রতিটি উপাংশের ফল হলো এই দিক কোসাইনগুলো। এই কোসাইন দিগঙ্কগুলো হচ্ছে আমাদের জানা ঢালের ধারনার উচ্চতর মাত্রায় সম্প্রসারণ।  ত্রিমাত্রিক কার্তেসীয় স্থানাঙ্ক থাম্ব|R3 স্থানে v ভেক্টর। থাম্ব|একক ভেক্টর v/v এর দিক কোসাইন এবং দিক কোণ  যদি R3 ত্রিমাত্রিক ইউক্লিডীয় স্থানে v একটি ইউক্লিডীয় ভেক্টর হয় তাহলে আমরা পাব —  এখানে ex, ey এবং ez হচ্ছে আদর্শ বেসিস যাদেরকে কার্তেসীয় নোটেশনের মাধ্যমে প্রকাশ করা হয়েছে। অতএব দিক কোসাইনগুলো হবে —  প্রত্যেকটি সমীকরণকে বর্গ করে যোগ করলে হবে —  এখানে α, β ও γ হলো দিক কোসাইন। আর v/|v| হচ্ছে একক ভেক্টরটির কার্তেসীয় স্থানাঙ্ক। a, b এবং c হলো v ভেক্টরের দিক কোণ।  a, b ও c দিক কোনগুলো সূক্ষ্মকোণ অথবা স্থূলকোণ হবে। যেমন: 0 ≤ a ≤ π, 0 ≤ b ≤ π এবং 0 ≤ c ≤ π। উপরন্তু দিক কোণগুলো ex, ey ও ez একক বেসিস ভেক্টরগুলোর সাথে v ভেক্টরটির গঠিত কোণগুলোকেও নির্দেশ করে।  সাধারণ অর্থ আরও সাধারণভাবে বলা যায়, দিক কোসাইন দুটি ভেক্টরের অন্তর্ভুক্ত কোণের কোসাইনকে নির্দেশ করে। অর্থোনর্মাল বেসিস ভেক্টরের একটি সেটকে অন্য আরেকটি সেটের শর্তাধীনে প্রকাশ করে এমন দিক কোসাইন ম্যাট্রিক্সসমূহ গঠন করতে দিক কোসাইনগুলোর প্রয়োজন হয়। অথবা পরিচিত একটি ভেক্টরকে ভিন্ন আরেকটি বেসিসের মাধ্যমে প্রকাশেও এর প্রয়োজন হতে পারে।  তথ্যসূত্র  বিষয়শ্রেণী:বীজগণিতীয় জ্যামিতি বিষয়শ্রেণী:ভেক্টর (গণিত ও পদার্থবিজ্ঞান)
বড়কুঠি বাংলাদেশের রাজশাহী অঞ্চলের সর্বপ্রাচীন ইমারত। সুনির্দিষ্টভাবে এই ইমারতের নির্মাণকাল নির্ধারণ করা না গেলেও বিভিন্ন সূত্রের বিচারে এর নির্মাণকাল অষ্টাদশ শতাব্দীর প্রথমার্ধে বলে ধারণা করা হয়। এটি প্রথমে ওলন্দাজ বা ডাচদের ব্যাবসাকেন্দ্র ছিল। ঊনবিংশ শতাব্দীর প্রথম দিকে ডাচরা ভারতে তাদের কর্মকাণ্ড গুটিয়ে নেওয়ার সিদ্ধান্ত নেয় এবং ১৮১৪ সালে ইংরেজদের সাথে একটি চুক্তি করে বড়কুঠিসহ ভারতের সকল বাবসা কেন্দ্র ইস্ট ইন্ডিয়া কোম্পানিকে হস্তান্তর করে। বড়কুঠির দায়িত্ব গ্রহণ করে ১৮৩৩ সাল পর্যন্ত তারা এটিকে তাদের বাণিজ্যিক কেন্দ্র হিসাবে ব্যবহার করে। ১৯৫৩ সালে রাজশাহী বিশ্ববিদ্যালয় প্রতিষ্ঠিত হওয়ার পর এই বড়কুঠি এর প্রথম প্রশাসনিক ভবন হিসাবে ব্যবহার করা হয়। বরেন্দ্রের বাতিঘর - অগ্রযাত্রার ৩ বছর - রাজশাহী সিটি কর্পোরেশন   বিবরণ   বড়কুঠি সাহেব বাজার এবং রাজশাহী কলেজের দক্ষিণে এবং পদ্মা নদীর উত্তর পাড়ে অবস্থিত। ইষ্টক নির্মিত এবং সমতল ছাদ বিশিষ্ট এই ইমারতটি আঠারো শতকের প্রথমার্ধে (১৭২৫ সনের পূর্বে) ওলন্দাজ রেশম ব্যবসায়ীদের নির্মিত এক উল্লেখযোগ্য কীর্তি। কুঠিটির বহির্ভাগ এর দৈর্ঘ্য ২৪ মিটার (৮২-০) এবং প্রস্থ ১৭.৩৭ (৬৭-০)। দ্বিতল বিশিষ্ট এই ইমারতটি বিভিন্ন আয়তনের মোট ১২ টি কক্ষে বিভক্ত। দ্বিতলে একটি সভাকক্ষসহ ৬টি কক্ষ আছে। কেন্দ্রস্থলে অবস্থিত পূর্ব-পশ্চিমে ৯.৬০ মিটার এবং উত্তর-দক্ষিণে ৬.৩০ মিটার আয়তন বিশিষ্ট আয়তাকার সভাকক্ষের উত্তর ও দক্ষিণ দিকে একটি করে বারান্দা (উত্তরের বারান্দা ৯.৬০ ও ৫.৮৫ মিটার এবং দক্ষিণের বারান্দা ৯.১৮ ও ৫.৮৫ মিটার আয়তন বিশিষ্ট) এবং কক্ষের পশ্চিমদিকে দুটি এবং পূর্ব দিকে এক সারিতে তিনটি কক্ষ বিদ্যমান।  প্রকৃতপক্ষে ওলন্দাজ বাবসায়িরা জরুরী সময়ে ইমারতটি দুর্গ হিসাবে ব্যবহার করত। এজন্য ইমারতের ছাদে এবং নিচে বেশকটি কামান শত্রুদের মোকাবেলার জন্য প্রস্তুত থাকত। ১৮৩৩ সালে এটি ইস্ট ইন্ডিয়া কোম্পানির দখলে আসলে কামানগুলো অন্যত্র সরিয়ে নেওয়া হয়। এখানকার তিনটি পুরাতন কামান এখনও রাজশাহী পুলিশ লাইন এ সংরক্ষিত আছে।  চিত্রশালা   তথ্যসূত্র   বিষয়শ্রেণী:রাজশাহী বিশ্ববিদ্যালয় বিষয়শ্রেণী:রাজশাহীর ভবন ও স্থাপনা
বিজয় সরণি ঢাকা শহরের একটি প্রধান এবং গুরুত্বপূর্ণ সড়ক। এটি ফার্মগেট থেকে পুরাতন বিমানবন্দরের মাঝামাঝি সনি র‌্যাংগস ভবন হতে খামারবাড়ি হতে রোকেয়া সরণীকে আড়াআড়ি সংযুক্ত করেছে। ব্যস্ত সড়ক, এক মাথায় ম্যুরাল বিজয় সরণি ফোয়ারা ও অন্য মাথায় একটি জঙ্গি বিমান সড়ক দ্বীপে বসানো আছে। এর এক পাশে নভোথিয়েটার এবং সামরিক জাদুঘর অবস্থিত।  উল্লেখযোগ্য স্থাপনা এই সড়কের আশেপাশে অবস্থিত কিছু উল্লেখযোগ্য স্থাপনা হলো:  বিজয় সরণি ফোয়ারা  বিজয় সরণি মেট্রো স্টেশন  নভোথিয়েটার  বাংলাদেশ সামরিক জাদুঘর  মৃত্যুঞ্জয়ী প্রাঙ্গণ  চিত্রশালা  তথ্যসূত্র   বহিঃসংযোগ     বিষয়শ্রেণী:ঢাকার রাস্তা
টমাস প্লামার হ্যালসি এমপি (২৬ জানুয়ারী ১৮১৫ - ২৪ এপ্রিল ১৮৫৪) ১৮৪৬ থেকে ১৮৫৪ সাল পর্যন্ত হার্টফোর্ডশায়ারের সংসদ সদস্য ছিলেন।   জীবনের প্রথমার্ধ  তিনি জোসেফ থম্পসন হোয়াটলির (১৭৭৪-১৮১৮) পুত্র ছিলেন, যিনি ১৮০৪ সালে সারাহ হ্যালসির (মৃত্যু ১৮৬৪) সাথে বিবাহের পর, থমাস হ্যালসির একমাত্র সন্তান, এমপি, পার্লামেন্টের আইন অনুসারে এই উপাধিটি গ্রহণ করেছিলেন।'The Gentleman's Magazine' June 1854 pg 649 তার ভাইবোনদের মধ্যে ছিলেন এমা হ্যালসি (উইলিয়াম টাইরউইট-ড্রেকের স্ত্রী) এবং জেন হ্যালসি (জর্জ টাইরউইট-ড্রেকের স্ত্রী)। রেভারেন্ড জন ফিটজ মুরের সাথে তার মায়ের দ্বিতীয় বিবাহ থেকে, তার একটি বড় সৎ বোন ছিল, জর্জিয়ানা থিওডোসিয়া হ্যালসি, যিনি কর্নেল লিওপোল্ড গ্রিমস্টন পেগেটকে বিয়ে করেছিলেন ( বার্কলে পেগেটের কনিষ্ঠ পুত্র, এমপি, এবং হেনরি পেজেটের নাতি, প্রথম আর্ল) উক্সব্রিজের )।  তার পিতামহ ছিলেন ননসুচ পার্কের রেভ. জোসেফ হোয়াটলি, উইডফোর্ডের রেক্টর এবং ব্রিস্টল ক্যাথেড্রালের প্রিবেন্ডারি।   কর্মজীবন  হ্যালসি ১৮৪৬ সালের জানুয়ারীতে হার্টফোর্ডশায়ারের জন্য বিনা প্রতিদ্বন্দ্বিতায় সংসদ সদস্য নির্বাচিত হন, পূর্ববর্তী দায়িত্বশীল জেমস গ্রিমস্টন হাউস অফ লর্ডসে উন্নীত হন।  হার্টফোর্ডশায়ারের দ্য হল নামে হ্যালসির মালিকানাধীন এবং এস্টেট।   ব্যক্তিগত জীবন  ১৮৩৯ সালের ২৩ জানুয়ারি, তিনি মেরিলেবোনে জেনারেল ফ্রেডরিক জনস্টনের একমাত্র সন্তান ফ্রেডেরিকা জনস্টনকে বিয়ে করেন। একসাথে, তারা পিতামাতা ছিলেন:   ফ্রেডরিক হ্যালসি (১৮৩৯-১৯২৭), যিনি ১৮৬৫ সালে মেরি জুলিয়া ওয়েলসকে বিয়ে করেছিলেন  এথেলবার্ট আর্থার স্যাকভিল হ্যালসি (মৃত্যু ১৮৫৪), যিনি একটি শিশু হিসাবে মারা যান।   তথ্যসূত্র    বহিঃসংযোগ    Leigh Rayment's Historical List of MPs      বিষয়শ্রেণী:হার্টফোর্ডশায়ারের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৫৪-এ মৃত্যু বিষয়শ্রেণী:১৮১৫-এ জন্ম বিষয়শ্রেণী:হ্যালসি পরিবার
চিওড়া বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।   আয়তন  চিওড়া ইউনিয়নের আয়তন ২৪.৬৪ বর্গ কিলোমিটার।   জনসংখ্যা  চিওড়া ইউনিয়নের জনসংখ্যা ৩২,৫৬৩ জন। এর মধ্যে পুরুষ ১৫,২৯২ জন এবং মহিলা ১৭,২৭১ জন।   অবস্থান ও সীমানা  চৌদ্দগ্রাম উপজেলার দক্ষিণাংশে চিওড়া ইউনিয়নের অবস্থান। কুমিল্লা জেলা সদর থেকে এ ইউনিয়নের দূরত্ব প্রায় ২১ কিলোমিটার। এ ইউনিয়নের উত্তরে বাতিসা ইউনিয়ন ও কনকাপৈত ইউনিয়ন, উত্তর-পশ্চিমে নাঙ্গলকোট উপজেলার মৌকরা ইউনিয়ন, পশ্চিমে নাঙ্গলকোট উপজেলার ঢালুয়া ইউনিয়ন, দক্ষিণে জগন্নাথদীঘি ইউনিয়ন এবং পূর্বে ভারতের ত্রিপুরা প্রদেশ অবস্থিত।   প্রশাসনিক কাঠামো  চিওড়া ইউনিয়ন চৌদ্দগ্রাম উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এটি ৪২টি গ্রাম রয়েছে। এ ইউনিয়নের গ্রামগুলো হল:  শিক্ষা ব্যবস্থা  চিওড়া ইউনিয়নের সাক্ষরতার হার ৬২.৮৭%। এখানে ১টি সরকারি কলেজ, ৫টি মাধ্যমিক বিদ্যালয়, ১০টি মাদ্রাসা, ১৪টি প্রাথমিক বিদ্যালয় ও ৭টি কিন্ডারগার্টেন রয়েছে।   শিক্ষা প্রতিষ্ঠান  কলেজ  চিওড়া সরকারি ডিগ্রী কলেজ  মাদ্রাসা  চিওড়া আজগরিয়া ফাজিল ডিগ্রি মাদরাসা   জিনিদকরা কাদেরিয়া ইসলামিয়া দাখিল মাদ্রাসা  ধোড়করা কাদেরিয়া ইসলামিয়া আলিম মাদ্রাসা। ফুলগ্রাম মহিলা দাখিল মাদ্রাসা।  মাধ্যমিক বিদ্যালয়  চিওড়া বেগম ফয়জুন্নেছা উচ্চ বিদ্যালয়  কেজি আহম্মদ বালিকা উচ্চ বিিদ্যালয়  সাকছি সৈয়দ বাড়ি উচ্চ বিদ্যালয়  ধোড়করা উচ্চ বিদ্যালয়   সাঙ্গিশ্বর উচ্চ বিদ্যালয় কওমী মাদ্রাসা  হান্ডা মদিনাতুল উলুম মাদ্রাসা  চিওড়া মারকাযুল উলুম মাদরাসা চরপাড়া ফয়জুল উলুম আশ্রাফিয়া মাদ্রাসা  খাতুনে জান্নাত মহিলা মাদ্রাসা চরপাড়া হাফিজুর রহমান হাফিজিয়া মাদ্রাসা  হস্তিমৃতা দারুল উলুম ইসলামী মাদ্রাসা প্রাথমিক বিদ্যালয়  ঘোষতল সরকারি প্রাথমিক বিদ্যালয়  চিওড়া সরকারি (বালক) প্রাথমিক বিদ্যালয়  চিওড়া সরকারি (বালিকা) প্রাথমিক বিদ্যালয়  নেতড়া সরকারি প্রাথমিক বিদ্যালয়  ধোড়করা সরকারি প্রাথমিক বিদ্যালয়  সাঙ্গিশ্বর সরকারি প্রাথমিক বিদ্যালয়  চাপিরতলা আব্দুল ওহাব সরকারি প্রাথমিক বিদ্যালয়  চরপাড়া সরকারি প্রাথমিক বিদ্যালয়  নোয়াপুর সরকারি প্রাথমিক বিদ্যালয়  কৈতরা লতিফুর রহমান সরকারি প্রাথমিক বিদ্যালয়  সুজাতপুর সরকারি প্রাথমিক বিদ্যালয়  সারপটি সরকারি প্রাথমিক বিদ্যালয়  নগরশরীফ সরকারি প্রাথমিক বিদ্যালয়  ঝাটিয়ারখিল সরকারি প্রাথমিক বিদ্যালয়   যোগাযোগ ব্যবস্থা  চিওড়া ইউনিয়নের উপর দিয়ে ঢাকা-চট্টগ্রাম মহাসড়ক যাওয়ায় এ ইউনিয়নে সহজেই দেশের যে কোন প্রান্ত থেকে যাতায়াত করা যায়।   খাল ও নদী  ডাকতিয়া নদী চিওড়া খাল   হাট-বাজার   আমজাদের বাজার  চিওড়া কাজির বাজার   ধোড়করা বাজার  পাতড্ডা বাজার  সাঙ্গিস্বর বাজার  চিওড়া রাস্তার মাথা   দর্শনীয় স্থান   চিলপাড়া ব্রিজ  ডাকাতিয়া নদী  ভিটা ওয়ার্ল্ড থ্রিডি পার্ক ও মিনি চিড়িয়াখানা  চিওড়া কাজি বাড়ি।  একতালিয়া ঈদগাহ ময়দান ও বাঁশঝার  নোয়াপুর সপ্তশহীদ পাঠাগার  কাবাব এক্সপ্রেস  চরপাড়া উত্তর পাড়া  সর্বজনীন শ্রী শ্রী রাধা কৃষ্ণ মন্দির  গুনিশকরা ইমদাদুল হক মিলন এর বাড়ি   উল্লেখযোগ্য ব্যক্তিত্ব   কাজী জাফর আহমেদ,বাংলাদেশের প্রাক্তন প্রধানমন্ত্রী।  লতিফুর রহমান, ট্রান্সকম গ্রুপের চেয়ারম্যান  কাজী জহিরুল কাইয়ুম   জনপ্রতিনিধি   বর্তমান চেয়ারম্যান: আবু তাহের   আরও দেখুন   চৌদ্দগ্রাম উপজেলা  চৌদ্দগ্রাম থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:চৌদ্দগ্রাম উপজেলার ইউনিয়ন বিষয়শ্রেণী:কুমিল্লা জেলা
মানিকগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের ১৬৮নং আসন। শিবালয়, ঘিওর ও দৌলতপুর নিয়েই মানিকগঞ্জ -১ আসন।  আয়তন মানিকগঞ্জ - ১ আসনের আয়তন ৫৮৪.২৭ বর্গ কিলোমিটার। শিবালয় (১৯৯.১৮ বর্গ কিলোমিটার), ঘিওর (১৪৫.৯৫ বর্গ কিলোমিটার) ও দৌলতপুর (২৩৯.১৪ বর্গ কিলোমিটার)।   জনসংখ্যা   মানিকগঞ্জ - ১ আসনের সর্বমোট জনসংখ্যা ৭,৪৬,০৭৮ জন (প্রায়)। শিবালয় - ১,৭১,৮৭৩ জন (প্রায়), পুরুষ - ৮৫,২১৬ জন (প্রায়), নারী - ৮৬,৬৫৭ জন (প্রায়) ঘিওর - ১,৪৬,২৯২ জন (প্রায়), পুরুষ - ৭১,২৯৪ জন (প্রায়), নারী - ৭৪,৯৯৮ জন (প্রায়)ও  দৌলতপুর - ৪,২৭,৮৯৫ জন (প্রায়), পুরুষ - ২,০২,৩৮৬ জন (প্রায়), নারী - ২,২৫,৫২৭ জন (প্রায়)।  সীমানা মানিকগঞ্জ-১ আসনটি মানিকগঞ্জ জেলার দৌলতপুর উপজেলা শিবালয় উপজেলা ও ঘিওর উপজেলা নিয়ে গঠিত। নির্বাচিত সাংসদ  নির্বাচন  সদস্য  দল ১৯৮৬সিদ্দিকুর রহমান জাতীয় পার্টি ১৯৯১খোন্দকার দেলোয়ার হোসেন বাংলাদেশ জাতীয়তাবাদী দল ফেব্রুয়ারি ১৯৯৬খোন্দকার দেলোয়ার হোসেন বাংলাদেশ জাতীয়তাবাদী দল ১৯৯৬খোন্দকার দেলোয়ার হোসেন বাংলাদেশ জাতীয়তাবাদী দল ২০০১খোন্দকার দেলোয়ার হোসেন বাংলাদেশ জাতীয়তাবাদী দল ২০০৮ এবিএম আনোয়ারুল হক বাংলাদেশ আওয়ামী লীগ ২০১৪ নাইমুর রহমান দুর্জয় বাংলাদেশ আওয়ামী লীগ ২০১৮ নাইমুর রহমান দুর্জয় বাংলাদেশ আওয়ামী লীগ২০২৪সালাউদ্দিন মাহমুদ জাহিদ স্বতন্ত্র   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে মানিকগঞ্জ-১  বিষয়শ্রেণী:মানিকগঞ্জ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
150px|thumb|১১ নং মানব ক্রোমোজোমের ইডিওগ্রাম। Mbp অর্থ মেগা ভিত্তি জোড়া।|right ১১ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১১ নং ক্রোমোজোমে ১৩৫ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%।  গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৮ সম্ভবত ৭০০ থেকে ১০০০টি জীন ধারণ করে।  সাম্প্রতিক গবেষণায় দেখিয়েছে প্রত্যেক ভিত্তি জোড়ায় গড়ে ১১.৬টি জীন থাকে যা ১৫২৪টি প্রোটিন কোড করতে পারে এবং ৭৬৫টি সুডোজীন ১১ নং ক্রোমোজোমে পাওয়া যায়।   তথ্যসূত্র    বহিঃসংযোগ   বিষয়শ্রেণী:ক্রোমোজোম (মানবদেহ)
বিসর্জন () হল পরিচালক কৌশিক গঙ্গোপাধ্যায়-এর পরিচালিত ২০১৭ সালের একটি বাংলা চলচ্চিত্র। এই চলচ্চিত্রে মুখ্য ভূমিকায় অভিনয় করেছেন আবির চট্টোপাধ্যায় ও জয়া আহসান। ওপেরা এই চলচ্চিত্রটি প্রযোজনা করেছে।চলচ্চিত্রটি ৬৪ তম জাতীয় চলচ্চিত্র পুরস্কার পেয়েছে ২০১৭ সালে। এটি সেরা বাংলা চলচ্চিত্র বিভাগে পুরস্কৃত হয়েছে।  কাহিনী সংক্ষেপ বাংলাদেশ- ভারতের সীমান্ত সংলগ্ন একটি বাংলাদেশি এলাকায় চোরাকারবারি একজন ভারতীয় মুসলমান নাগরিক নাসের নদীর পানিতে ভেসে চলে আসেন। পরে তার প্রাণরক্ষা করেন পদ্মা নামের একজন হিন্দু বিধবা মহীলা। সে তাকে তার বাড়িতে আশ্রয় দেয় এবং তাদের মধ্যে সৃষ্টি হয় এক অন্যরকম প্রেমের সম্পর্কের।  আপাত দৃষ্টিতে গনেশ মন্ডল কে খল চরিত্রের মনে হলেও সিনেমাটি শেষে গনেশ মন্ডল ই এই সিনেমার অন্যতম গুরুত্বপূর্ণ চরিত্র হিসেবে নিজেকে প্রতিষ্ঠিত করেছেন দর্শকদের মনে। এই লোকটি শুধু ভদ্রলোকই নন একজন প্রকৃত প্রেমিক ও বটে! নাসের পদ্মার রোমান্টিসিজম কে ই মনে হচ্ছে এতে মুখ্য করে দেখানোর চেষ্টা করা হয়েছে এবং সেটাই কাহিনীর মূল ভিত্তি। পদ্মার সহায়তায় এবং গনেশের চেষ্টায় নাসের পরে ভারিতে চলে যায় ঠিকই কিন্তু পদ্মাকে দিয়ে যায় ভালবাসার এক ভিন্নধর্মী উপহার।  অভিনয়ে  আবির চট্টোপাধ্যায় - নাসির আলি  জয়া আহসান - পদ্মা  কৌশিক গঙ্গোপধ্যায় - গণেশ মণ্ডল  অরুণ গুহঠাকুরতা - ডাক্তারবাবু  লামা হালদার - লাউ  তথ্যসূত্র  বহিঃসংযোগ    বিষয়শ্রেণী:২০১৭-এর চলচ্চিত্র বিষয়শ্রেণী:জয়া আহসান বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:অবৈধ অভিবাসন সম্পর্কিত চলচ্চিত্র
আলেকজান্দ্রিয়া শিল্পকলা জাদুঘর () হল মার্কিন যুক্তরাষ্ট্রের মধ্য লুইসিয়ানা শহরের আলেকজান্দ্রিয়ায় অবস্থিত একটি শিল্পকলা সংগ্রহশালা। ১৯৭৭ সালে ঐতিহাসিক র‍্যাপিড্স ব্যাংক অ্যান্ড ট্রাস্ট কোম্পানি ভবনে জাদুঘরটির দ্বার উন্মুক্ত করা হয়েছিল। র‍্যাপিড্স ব্যাংক অ্যান্ড ট্রাস্ট কোম্পানি ভবনটি হল একটি ঐতিহাসিক ব্যাংকভবন যা ১৮৯৮ সালে রেনেসাঁ রিভাইভাল স্থাপত্য শৈলীতে তেরি করা হয়েছিল এবং এটি ১৯৮০ সালের ১৫ইমে যুক্তরাষ্ট্রের ঐতিহাসিক স্থানের জাতীয় নিবন্ধগ্রন্থে অন্তর্ভুক্ত হয়েছিল।  ১৯৯৮ সালে, র‍্যাপিড্স ব্যাংকভবনের সাথে জাদুঘরটি যুক্ত হওয়ার সাথে সাথে এর প্রধান হলঘর ও অফিসগুলো সম্প্রসারণ ও পুনঃনির্মাণ করা হয়েছিল। ১৯৯৯ সালে অসাধারণ শিল্পকলা সংস্থা হিসাবে এটি লুইসিয়ানা গভর্নরের শিল্পকলা পুরস্কারে সম্মানিত হয়েছিল। ২০০৭ সালে জাদুঘরটি আলেকজান্দ্রিয়ার লুইসিয়ানা স্টেট ইউনিভার্সিটির সাথে একটি সহযোগিতামূলক প্রযত্ন চুক্তি করেছে। বর্তমানে এটি লুইসিয়ানা স্টেট ইউনিভার্সিটির পাঠদান ক্যাম্পাস হিসাবেও কাজ করে এবং কনসার্ট, আবৃত্তি, বক্তৃতা, যোগব্যায়াম ক্লাস, সেকেন্ড স্যাটারডে মার্কেটসহ বিভিন্ন বিভাগীয় সম্প্রদায়ের অনুষ্ঠানস্থল হিসেবে ব্যবহৃত হয়। এইসব অনুষ্ঠানে চলচ্চিত্র, সাহিত্য, কবিতা, গান রচনা এবং দৃশ্যায়ন শিল্পকলাসহ নানাবিধ শিল্পকলা অন্তর্ভুক্ত থাকে।   তথ্যসূত্র   বিষয়শ্রেণী:১৯৭৭-এ প্রতিষ্ঠিত শিল্পকলা জাদুঘর ও গ্যালারি বিষয়শ্রেণী:লুইজিয়ানার শিল্পকলা জাদুঘর বিষয়শ্রেণী:যুক্তরাষ্ট্রের লোকশিল্প জাদুঘর
বারি সাদ্রি () ভারতের রাজস্থান রাজ্যের চিত্তৌরগড় জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে বারি সাদ্রি শহরের জনসংখ্যা হল ১৫,০০১ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে বারি সাদ্রি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
ধর্মলিঙ্গম ইথিরাজ (১ জুলাই ১৯৩৪–১১ ডিসেম্বর ২০২০) একজন ভারতীয় ফুটবলার যিনি ১৯৬৩ এশিয়ান গেমসে ভারত জাতীয় দলের প্রতিনিধিত্ব করেছিলেন এবং সোনা জিতেছিলেন। তিনি ছিলেন তরুণ অথচ প্রতিভাবান ভারতীয় দলের সবচেয়ে বয়স্ক খেলোয়াড়।Sport & Pastime, p. 15, 3 August 1963. ইথিরাজ ১৯৪৮ সালে ভারতীয় সেনাবাহিনীতে যোগ দেন এবং মাদ্রাজ স্যাপারসে চাকরি করেন। তিনি সন্তোষ ট্রফিতে মহীশূর এবং সার্ভিসেসের হয়ে খেলেছিলেন। ১৯৬১ সালের সন্তোষ ট্রফিতে তিনি সর্বোচ্চ গোলদাতা ছিলেন।  তিনি ২০২০ সালের ডিসেম্বরে ৮৬ বছর বয়সে মারা যান।India's Asian Games football champion Ethiraj passes away  সাফল্য  ভারত এশিয়ান গেমস স্বর্ণপদক: ১৯৬২  সার্ভিসেস সন্তোষ ট্রফি: ১৯৬০-৬১  এমইজি বেঙ্গালুরু ডিসিএম ট্রফি রানার্স-আপ: ১৯৫৯  তথ্যসূত্র  বহিঃসংযোগ মহীশূর অধিনায়ক হিসাবে ইথিরাজ ১৯৬৬ সালের সন্তোষ ট্রফিতে তৃতীয় স্থানের জন্য ট্রফি গ্রহণ করেন, হিন্দু_ইমেজ.কম  বিষয়শ্রেণী:১৯৩৪-এ জন্ম বিষয়শ্রেণী:২০২০-এ মৃত্যু বিষয়শ্রেণী:১৯৬২ এশিয়ান গেমসের ফুটবলার বিষয়শ্রেণী:ভারতীয় পুরুষ ফুটবলার বিষয়শ্রেণী:বেঙ্গালুরুর ফুটবলার বিষয়শ্রেণী:১৯৬২ এশিয়ান গেমসের পদক বিজয়ী বিষয়শ্রেণী:ভারতের এশিয়ান গেমসে স্বর্ণপদক বিজয়ী বিষয়শ্রেণী:এশিয়ান গেমসে ফুটবলে পদক বিজয়ী বিষয়শ্রেণী:অবস্থান অনুযায়ী পুরুষ সমিতির ফুটবল খেলোয়াড় বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বাংলাদেশ ভূতাত্ত্বিক সমিতি বাংলাদেশের ভূবিজ্ঞানীদের একটি বেসরকারি ও অরাজনৈতিক জাতীয় সংগঠন এবং এটি বাংলাদেশের ঢাকায় অবস্থিত। বাংলাদেশের ভূবিজ্ঞানী ও সংশ্লিষ্ট পেশাজীবীদের কল্যাণার্থে এবং দেশে ভূতাত্ত্বিক শিক্ষা ও গবেষণা, শিল্প ও প্রযুক্তিগত উৎপাদনের মান উন্নয়নের লক্ষ্যে এই সমিতি গঠিত হয়।   ইতিহাস  একাত্তরে বাংলাদেশের স্বাধীনতার পর পরই ১৯৭২ সালের মার্চ মাসে বাংলাদেশ ভূতাত্ত্বিক সমিতি প্রতিষ্ঠিত হয়। সমিতি বছরে দুবার বাংলাদেশ ভূতাত্ত্বিক জার্নাল (Bangladesh Journal of Geology) নামে সাময়িকী প্রকাশ করে থাকে।   লক্ষ্য ও উদ্দেশ্য  বাংলাদেশে ভূতাত্ত্বিক বিজ্ঞান ক্ষেত্রে শিক্ষার মান ও গবেষণা বৃদ্ধি, সম্প্রসারণ ও উন্নতি সাধন করা এই সমিতির মূল লক্ষ্য। এ লক্ষ্যে সমিতি নিবন্ধ, প্রতিবেদন, সাময়িকী ও জার্নাল প্রকাশনার মাধ্যমে ভূতত্ত্বের জ্ঞান ও প্রয়োগ সম্প্রসারণ করে থাকে। সমিতি ষাম্মাসিক ভিত্তিতে বাংলাদেশ ভূতাত্ত্বিক জার্নাল নামে সাময়িকী প্রকাশ করে থাকে। বিভিন্ন সময়ে সম্মেলন, সেমিনার, আলোচনাচক্র, বক্তৃতামালা ও কর্মশালার আয়োজন করে থাকে। ১৯৭২ সাল থেকে সমিতি জাতীয় ও আন্তর্জাতিক গুরুত্ববহ বিষয়াবলীর ওপর বেশ কিছু বক্তৃতামালা, আলোচনাসভা ও সিম্পোজিয়ামের আয়োজন করেছে।   সাংগঠনিক কাঠামো  সমিতিতে চার ধরনের সদস্যপদ চালু রয়েছে, যথা- সাধারণ সদস্য, আজীবন সদস্য, সম্মানিক সদস্য ও সহযোগী সদস্য। একজন সভাপতি, তিনজন সহসভাপতি, একজন সাধারণ সম্পাদক, একজন যুগ্ম সম্পাদক, একজন কোষাধ্যক্ষ, একজন সাংস্কৃতিক সম্পাদক, একজন আন্তর্জাতিক সচিব, একজন দপ্তর সম্পাদক এবং ১১ জন নির্বাহী সদস্য নিয়ে সমিতির পরিষদ গঠিত।  ফায়াজ হুসেন খান ১৯৭৬ থেকে ১৯৭৭ সাল পর্যন্ত সমিতির সভাপতি ছিলেন।   তথ্যসূত্র   বিষয়শ্রেণী:বাংলাদেশ ভিত্তিক বৈজ্ঞানিক সংস্থা বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ ভিত্তিক বৈজ্ঞানিক সংগঠন বিষয়শ্রেণী:বাংলাদেশের বিদ্বৎসমাজ